《登虞山拂水岩高台》
明代·郭谏臣

解官已作吴中隐，携客同登湖上台。峭壁日穿云窦破，飞泉风拂雨珠来。

山光绕户开图画，湖景浮空落酒杯。乘兴久𢬵酩酊醉，林间好鸟莫频催。

作者简介：郭谏臣（1524—1580）字子忠，好方泉，更号鲲溟，南直隶苏州府长洲（今江苏苏州）人。生于明世宗嘉靖三年，卒于神宗万历八年，年五十七岁。嘉靖四十一年（1562）进士。授袁州司李。严世蕃贪得无厌，谏臣持正不阿。历为吏部主事，屡有陈谏，词意正直。累官江西布政司参政，罢归。后起郧阳巡抚，未上卒。谏臣著有《郭鲲溟集》四卷，《四库总目》称其诗婉约闲雅 。